Иҳаҩсыз уахыки-ҽнаки рыла Аԥсны COVID-19 даҽа 296-ҩык рцәа иалан иаадырԥшит
23:46 21.02.2022 (ирҿыцуп: 09:56 22.02.2022)
© Foto / РФПИ и Центр имени ГамалеиПервая в мире вакцина от коронавируса
© Foto / РФПИ и Центр имени Гамалеи/
Аепидемиа ҵысижьҭеи Аԥсны аҿкчымазара зыхьхьоу ауаа рхыԥхьаӡара 50 854-ҩык рҟынӡа инаӡеит, ргәы бзиахахьеит 43 003-ҩык ауааԥсыра, рыԥсҭазаара иалҵхьеит 638-ҩык.
АҞӘА, жәабран 21 - Sputnik. Иҳаҩсыз уахыки-ҽнаки рыла COVID-19 азы Аԥсны ауааԥсыра атестқәа арҭеит 565-ҩык, урҭ рахьтә 296-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Уахыки-ҽнаки рыла Гәдоуҭатәи ахәшәтәырҭаҿы лыԥсҭазаара далҵит 76 шықәса зхыҵуаз аԥҳәыс.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 84-ҩык, рҭагылазаашьа бааԥсуп 23-ҩык, ибжьаратәуп - 61-ы. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 42-а, урҭ рахьтә 17-ҩык рҭагылазаашьа уадаҩуп. Очамчыра ирхәшәтәуеит 21-ы, Гагратәи ахәшәтәырҭаҿы - 35-ҩык, урҭ рахьтә ааҩык рҭагылазаашьа уадаҩуп. Тҟәарчалтәи ахәшәтәырҭаҿы 9-ҩык ачымазцәа шьҭоуп. Ареспубликатә иҷыдоу апсихиатриатә хәшәтәырҭаҿы ишьҭоуп 21-ы чымазҩы.